
Innledning 

Rasen forvaltes i dag i Norge gjennom raseklubben Norsk Sau og Geit (NSG). Utarbeiding av 
rasespesifikk avlsstrategi for rasen Border Collie har vært en tidkrevende, interessant, og lærerik 
prosess for NSG. Det er avlsrådet under gjeterhundrådet, i samarbeid med gjeterhundansvarlig hos 
NSG som har utarbeidet og jobbet med dokumentet. Avlsavdelingen hos NSG sentralt har også 
bidratt med faglig riktighet i arbeidet med kapitelet; Rasens populasjon. RAS er skrevet ut ifra et 
femårs perspektiv med hensyn til NSG sine langsiktige mål, og ved kortsiktige mål så vil tiltak bli 
vurdert kontinuerlig. 

Generelt 


Rasens historie; bakgrunn og utvikling 

Gammel Historie 

Border Collien stammer fra Storbritannia, og har blitt avlet fram fra de hundetypene gjeterne 
benyttet for å flytte sine flokker med sau. Det finnes bevis for typelike hunder tilbake til midten av 
1500 tallet, men disse hundene hadde ikke noe spesifikt rasenavn. De gikk under navn som 
«shepherds dog» og lignende. 


Den engelske Doctor John Caius skrev i 1570 om gjeterhunden i sin bok Treatise on Englishe Dogges. 
Der skriver han om «Shepherd's Dogge» som han beskriver som «not huge, vaste, and bigge, but of 
an indifferent stature and growth» 


Videre skriver han «This dogge, either at the hearing of his master's voyce, or at the waggin and 
whisteling in his fist, or at his shrill and horse hissing, bringeth the wandering weathers and straying 
sheepe into the selfe same place where his master 's will and wishe is to have them, whereby the 
shepherd reapeth this benefite, namely, that with litle labour and no toyle or moving of his feete he 
may rule and guide his flocke, according to his owne desire, either to have them go forward, or stand 
still or to drawe backward, or to turne this way, or to take that way. For it is not in Englande, asit is in 
Fraunce, asit is in Flaunders, as it is i Syria, as it is in Tartaria, where sheepe follow the shepherde, for 
heere in our country the shepherde followeth the sheepe...» 


Dette høres veldig likt ut hvordan vi kunne beskrive bruken av Border Collie idag. Og den forteller 
også hvordan forskjellen i arbeidsmåte allerede den gangen var tydelig ved at hundene med gjeter 
drev sauen. 


Samtidig i Skottland finnes det referanser til en biskop Alexander Forbese i David Calderwoods bok 
«History of the Kirk of Scotland». Når herrene og advokatene kom ut av «rådhuset» fulgte biskopen 
etter dem hjem uten å være invitert, og ble med dem inn og satt seg ved deres bord, han fikk derfor 
kallenavnet «Colie». At han fikk dette kallenavnet tilsier at hundetypen og adferden var allment kjent 
i det minste i den landsbyen. 


Disse tidlige beskrivelsene ble gjort omtrent samtidig, Men hunden i Caius bok ble ikke beskrevet 
som en «Colie» som referansene i Calderwoods bok gjør, men en «shepherds dog». Dette ser vi også 
videre i historien hvor navnet Collie ble brukt i Skottland, men ikke i England før på 1800-tallet. 


Det finnes referanser til hunden vi senere vil komme til å kalle Border Collie i flere tekster, og bilder. 
Vi kan på bakgrunn av disse referansene si at arbeidet med å avle frem dagens Border Collie har 
pågått i flere hundre år gjennom selektivt og gjennomtenkt avlsarbeid. 


Border Collien slik vi kjenner den i dag ble antagelig til for ca. 150 år siden, og ble antagelig blandet 
sammen av flere av de gamle rasene. Det er allikevel da den første gjeterhund konkurransen ble 
gjennomført i Bala i 1873 at vi ser starten på utviklingen av rasen. Vinnerne av disse konkurransene 
ble veldig populære avlshunder, og gjeterne tok med tispene sine for og parre med disse hundene. 
Gjennom linjeavl og avl på spesifikke egenskaper begynner rasen og «raffineres» 

Nyere historie 


Den nyere historien om Border Collien er ubønnhørlig knyttet til den første gjeterhundprøven holdt 
på Bala i 1873, fødselen av Adam Telfer sin hund «Old Hemp» (Old Hemp regnes som stamfar til 
rasen Border Collie) i 1893, etableringen av ISDS i 1906 og til fastsettelsen av navnet Border Collie, 
som tilskrives den første sekretæren i ISDS, James A. Reid i 1921. Hans brennende engasjement for 
rasen gjennom 32 år, og hans arbeid med å skrive den første «stud-book» har hatt stor betydning for 
rasen og avlsarbeidet i ettertiden. Gjennom disse bøkene kan vi lese stamlinjer tilbake til de fleste 
første ISDS registrerte hundene. 


Mr. Reid var også oppdretter, og av kuriositet kan det nevnes at han var oppdretter av Loos II 435, 
etterkommer av Old Hemp 9 gjennom Tommy 16. Hun har blitt kjent som «the mother of 
champions», siden hun var mor til mange fantastiske gjeterhunder, også J.M. Wilsons meget kjente 
hund Roy 1665. 


Den kanskje mest fremtredende og fascinerende egenskapen hos en Border Collie er det vi kaller 
«eye». Det er ingen andre hunderaser som har denne egenskapen. Kort kan vi si at det er evnen til å 
fokusere på sauen med blikket og ha kontroll over den. Vi beskriver «eye» fra «loose eyed» hvor 
hunden har lite eller ingen av denne egenskapen, til «strong eyed» hvor hunden kan ha så mye at 
den låser blikket så mye, at den har vanskelig for å bevege seg vekk. 


Eye kan beskrives som mer enn bare egenskapen å fokusere blikket på sauen. Det er også måten 
hunden kryper ned, beveger seg på, og dens evne til å «lese» sau. I avl er det viktig å ikke ha for mye 
eller for lite «eye». Det er viktig at egenskapen er der, da dette er egenskapen som gjør den til en god 
gjeterhund. Det er preferanser hos oppdrettere på hvor mye «eye» de foretrekker, og dette kan vi se 
i varierende grad på forskjellige linjer. Den dagen «eye» ikke lenger finnes hos rasen, vil den slutte å 
være en Border Collie. 


Det finnes referanser tilbake til 1800-tallet som beskriver «eye», men disse var ikke alment kjent. Det 
første dokumenterte tilfellet var antagelig John Crozier fra Teviot Waters hund. Crozier kom til 
Hawick hvor han skulle selge sauer med sin lille flekkete tispe(motled) som hadde «eye». Denne tispa 
var fra Northumberland, som ligger i grensetraktene til Skottland på den engelske siden. «Eye var 
allikevel ikke noe man hadde så noe særlig til på denne tiden, og det var få som hadde kjennskapen 
til det. Det kan være rimelig å anta at det var en egenskap som tilhørte en eller få linjer. 


Viktigheten av «eye» ser vi videre i den hunden som regnes som Border Colliens far Old Hemp ISDS 9. 
Han var født i 1893 og var oppdrettet av Adam Telfer fra Northumberland. Hans far var Roy, en 
trefarget hannhund som jobbet oppreist, fritt i bevegelsene og med lite eller ingen «eye». Hans mor 
var Meg, en liten tispe som var nesten helt svart, hun hadde mye «eye» (stiff eyed) og mye stil (lav 
krypende gange). Deres beste egenskaper ble forent i Old Hemp, og han ble viden kjent som en 
spesielt god hund. En hund som instinktivt visste hva han skulle gjøre, omtrent uten å måtte trenes. 


Han hadde en styrke og ro som få hadde sett før. Dette førte til at sauen han jobbet med ble mindre 
stresset og arbeidet gikk lettere. Dette imponerte gjeterne, og han ble meget populær som avlshund 
og fikk veldig mange avkom, som også arbeidet som han. Hans linje kan spores tilbake til de fleste 
champions gjennom tidene helt frem til i dag. 


«No one who saw him perform ever forgot the sensation — for sensation it was» skrev Adam Telfer. 

Old Hemp var også en av de første hundene som ble registrert i ISDS (International Sheep Dog 
Society) med registreringsnummer 9. Det var gjeterhund entusiaster i Skottland som først dannet 
ISDS i 1906. ISDS har vært aktiv og den organisasjonen som har tatt hånd om gjeterhunden i 
Storbritannia med unntak av de store krigene frem til dags dato. ISDS har vært ansvarlige for å 
arrangere gjeterhund konkurranser (sheepdog trials) helt fra de ble dannet. 


I den siste halvdelen av 1900-tallet er Wiston Cap 31154 den mest kjente hunden, han pryder også 
ISDS's logo. Hans oppdretter var W.S. Hetherington, og Wiston Cap ble født i 1963. Han ble ført og 
eid av John Richardson og ble Supreme Champion i 1965. Cap fikk over 200 avkom og vi kan se han i 
så godt som alle stamtavler frem til i dag. Han har uten tvil vært en stor bidragsyter til det vi i dag kan 
kalle den moderne Border Collie. Han var også far til 3 Supreme Champions, og bestefar til 3 andre, 
som forteller oss at talent er i aller høyeste grad arvelig. 


Vi ser hele veien at gjeterhundprøver har vært det aller viktigste verktøyet for å få frem de best 
gjeterhundene. Generasjon etter generasjon viser oss dette. Det er klart at linjeavl har vært viktig for 
å få frem den typen hunder vi har i dag, spesielt ser vi at egenskapen «eye» må ha kommet fra ett lite 
utvalg hunder, men det har allikevel blitt gjort på en slik måte at vi har en rase med færre 
helseproblemer enn mange andre raser. 


Border Colliens historie i Norge er ikke spesielt lang, de første individene ble importert tidlig på 1950 
tallet fra Scotland og Sverige. Linjene fra Sverige og Skottland var ganske forskjellige både i lynne og 
arbeidsmåte. De som var av Svensk import var mye mere kroppsgjetere, med en høyreist stil, lite 
eller ingen «eye» og hadde til dels dårlig lynne. Linjene fra Skottland var annerledes, dette er 
inngående beskrevet tidligere under rasens historie. Midt på 70 tallet ble det importert noen meget 
gode hunder til Rogaland. Dette førte til at utbredelsen økte markant. Det gjorde også importen av 
hund. Det tok ikke lang tid før de Svenske linjene var mer eller mindre borte. Årsaken til dette var at 
de ikke hadde de ønskede bruksegenskapene. 

Gjeterhundprøvene har utviklet seg mye siden de første gang ble beskrevet i Norge i 1957, da var 
disse prøvene vidt forskjellige fra de prøvene som ble holdt i Storbritannia. Først rundt år 2000 var 
prøveformene tilnærmet like. Dette beskriver også bruken av Border Collien som gjeterhund, bruken 
har blitt mer og mer avansert og nytteverdien større og større. I Norge har vi greidd å avle fram hund 
som har holdt tritt med dette behovet. I dag har de Norske hundene bruksegenskaper som er blant 
de beste i verden. 


Overordnet mål for rasen 
Bevare og videreutvikle rasens gjeterhundeegenskaper, og gode helse. 

Rasens populasjon 


Populasjonsstørrelse 

I 2012 ble det registrert 925 Border Collie valper i Norge. Populasjonen i Norge har økt jevnlig fra 
staten av 70 tallet og frem til i dag. Første Border Collien vi finner med registreringsnummer i vårt 
tallmateriale er født i 1950, men har ikke fødselsdato og kommer derfor ikke med i tabellen 
nedenfor. I 1986 økte registrering av border collie på grunn av innlemming av registeret til Rogaland. 
Siden midten av 90-tallet har det blitt registrert mellom 700 og 1000 Border Collier hvert år, og den 
holder seg stabilt på dette antallet. 


Tabell 1: Antall registrerte Border Collier per år i Norge 


Registrerte Border Collier i Norge 


1200 


— Registrerte 


Norge har i mange år har høy utveksling av avlsmateriale med Storbritannia, i hovedsak ISDS 
(International Sheepdog Society), dermed kan vi nesten regne deres populasjon som en del av vår 
populasjon. I ISDS registreres det årlig mellom 6000-7000 Border Collier. De hadde en nedgang i 
2001, noe som kan skyldes utbruddet av munn og klovsyke i Storbritannia. Det er også registrert en 
nedgang i registrerte hunder i 1977, noe som skyltes organisatoriske endringer innenfor ISDS. Frem 
til 1960 ble nesten bare hunder som var tiltenkt avl registrert. 


Tabell 2: Registrering av antall Border Collier i ISDS. 

ISDS registered Border Collies 


nreg.gif, & Teun van den Dool, 2002-2013, www .bedb.info 


Number of Dogs ( Born / Registered ) 


1950 1960 1970 1980 1990 2000 2010 
Year (Birth / Publication ) 


Gjennomsnittlig kullstørrelse 
Den gjennomsnittlige kullstørrelsen hos Border Collie ligger på ca. 5 valper per tispe i året. Rasen kan 
få alt fra 1 valp til 10-11 valper per kull, og mellom 5 og 7 er valper er det mest vanlige. 


Tabell 3: Tabellen viser gjennomsnittlig kullstørrelse regnet ut fra antall registrerte kull per år. 


Jeep 


Kullstørrelsen endrer seg lite over tid hos Border Collien, og den ligger på ca. 5 valper i året. 


Effektiv populasjonsstørrelse 

Effektiv populasjonsstørrelse er et mål for hvor mange ubeslektede hanndyr og hunndyr som bidrar 
med gener til neste generasjon. Dette kan regnes gjennom et dataprogram, eller ses på med hensyn 
på hvor mange avlsdyr som brukes i avl, og i forhold til innavlsgrad. Border Collien har et høyt antall 
avlsdyr i forhold til mange andre raser, og rasen har stor innflytelse fra Storbritannia. Både i bruk av 
hannhunder fra utlandet og i import av hunder til bruk i avl. Dersom den gjennomsnittlige 
innavlsgraden er lav nok (dvs. mindre enn 2,5 % basert på 6 generasjoner i DogWeb) så er det et tegn 
på at den effektive populasjonsstørrelsen har vært stor nok. Innavlsgraden hos Border Collien i Norge 
er forholdsvis lav, og mer om dette kommer i neste kapittel om innavlsgrad. 

Innavlsgrad 

Gjennom Dogweb finner vi innavlsgraden i populasjonen årgang for årgang. Innavlsgraden er funnet 
på bakgrunn av innavlsgraden hentet ut i fra NKK sin DogWeb, videre er da gjennomsnitt regnet ut 
for populasjonen. Høyeste og laveste innavlsgrad for enkelt individ er også registrert. Gjennomsnittet 
er regnet ut med bakgrunn i alle valper født det respektive året. 


Tabell 4: Tabellen viser oversikt over innavlsgraden hos alle registrerte Border Collie valper født fra 
2009-2013. 


Innavlsgrad 2009 2010 2011 2012 2013 
Gjennomsnitt 1,26% 0,89 % 0,96 % 1,10 % 0,58 % 


Høyeste 25,10% | 9,51% | 13,11% | 12,99% | 12,99 % 
Laveste 0,00% | 0,00% | 0,00 % 0,00 % 0,00 % 


Vi ser ut ifra tabellen at innavlsgraden varierer til en viss grad fra år til år. Slektskapet mellom 


foreldredyr kan variere mellom år. Hvis foreldre til årets valpekull er mindre i slekt med hverandre 
enn foreldre til fjorårets valpekull var, vil innavlsgraden gå ned. 


De fleste hundene i vårt datamateriale har en stamtavle bakover i gjennomsnitt på 6-7 ledd 
(Gjerjordet 2013). Vi ser likevel at noen av stamtavlene hos enkelte hunder etter hunder som er 
importert er ufullstendige. Det er krav om at hunder som importeres har en stamtavle med tre ledd, 
og derfor kan innavlsgraden være underestimert, ettersom foreldre etter 3 ledd også kan være like. 
Likevel er det grunn til å tro at innavlsgraden her til lands er liten i forhold til i Storbritannia, ettersom 
linje avl forekommer i mindre grad her, og import av nytt avlsmateriale er stor. 


En stor del av avlsmaterialet i Norge er basert på hunder importert fra Storbritannia, og da i 
hovedsak fra ISDS. ISDS har stambok føring tilbake til starten av 1900-tallet, og har foretatt flere 
undersøkelser med innavlsgrad. De har regnet på innavlsgraden på 6 ledd bakover, men også full 
stamtavle tilbake til 1900-tallet. ISDS har da regnet ut innavlsgraden for populasjonen, og har funnet 
basert på de siste 10 år har populasjonen for Border Collie en gjennomsnittlig innavlsgrad på 7 %. 
Innavlsgraden viser en synkende trend i disse 10 årene. ISDS har ikke en lukket stambok, og man har 
mulighet å registrere Border Collier, eller gjetende hunder på meritter. Rasen får da tilførsel av nye 
gener, og har også blitt utvidet til flere land siden oppstart av stambok føring på 1900-tallet. Det er i 
dag stor flyt av border collier i Europa, og vi kan anta at disse går inn i samme populasjon. 


Det er viktig at økningen i innavlsgrad fra generasjon til generasjon er liten. Innenfor husdyravl er det 
anbefalt at innavlsgraden øker med mindre enn 1 % poeng per generasjon. Med generasjon menes 
intervallet mellom foreldredyr og barn, barnebarn. NKK anbefaler at økningen er maks 1 % pr 
generasjon, men helst under 0,5 %. Dette betyr at vi kan regne 0,5 % per generasjon man inkluderer i 
beregningen av innavlsgraden. Vi har brukt innavlsgraden til NKK i DogWeb som er 6 generasjoner, 
altså 5 generasjoner bakover, og da vil kalkuleringen være følgende: 0,5 % x 5 = 2,5 % for 
populasjonen. NKK anbefaler også at med mye importer og ufullstendige stamtavler bør tallet være 
lavere. Border Collien i Norge har i dag en forholdsvis lav innavlsgrad, som det fremgår av Tabell 4, og 


10 
Norsk Sau og Geit 


RAS for Border Collie 


den har gått ned de siste årene. Det ser derfor ut til at vi har en svært forsvarlig forvaltning av rasen 
med tanke på innavl. 


Praktisk tiltak for å holde innavlsgraden i populasjonen under kontroll er å bruke mange hanndyr, og 
ikke la noe hanndyr bli matador. Dette innebærer å holde seg innenfor 5 % regelen NKK har satt i sin 
avlsstrategi. Et dyr i populasjonen kan ikke ha mer valper enn 5 % av alle valper født siste fem år. 
Genetikere anbefaler 2 % for tallrike hunderaser, og hvis vi ser på Border Collien er den en stor rase. 
Vi har stor flyt av avlsmateriale over landegrensene og antall Border Collier som fødes i ISDS årlig er 
mellom 6000 og 7000 valper. Hvis vi da ser på den mest brukte hannhund siden 2000, Tweed, så har 
han 0,61 % av alle valper i populasjonen når valper født i ISDS medberegnes. Siden 2000 ligger de 
mest populære hundene under 5 % grensa, også når en kun ser på valper født i Norge. Med tanke på 
flyten av avls materiale er dette godkjent av avlsrådet. Mer om dette under matador avl i neste 
kapittel. 


Innavl i det enkelte individ 


Det er en klar forskjell på innavlsgraden til det enkelte individ og i populasjonen. Et individ kan ha høy 
innavlsgrad, men dette betyr ikke at populasjonen har en høy innavlsgrad. Over 25 % er på enkelt 
individer er ansett som en høy innavlsgrad hos nesten alle raser, og nær null, og under 4 % på enkelt 
individer er regnet som en lav innavlsgrad hos de fleste. Dette er ikke akseptabelt fordi en parring på 
25 % tilsier en parring mellom halvsøsken, eller en far/datter, mor/sønn parring. Ved lansering av 
innavlsgraden i DogWeb la NKK føringer for hvor lav innavlsgraden bør være for hvert individ, og her 
uttaler de at innavlsgraden bør være under 12,5 %, men deres faglige anbefalning er at innavlsgraden 
ikke bør overstige 6,25 %. (Kilde: NKK om Innavl) I NKK får man ikke meldt inn kull med innavlsgrad 
over 25,0 %. 

Bruk av avlsdyr 

I Norge registreres det mellom 800 og 1000 valper hvert år. Ved å summere siste 5 år (2012-2008) og 
regne 5 % av dette kommer vi frem til 232 valper. 232 valper er da maks antall valper en hannhund 
kan ha hele sitt liv. Dette er det få border collier som overgår i vårt system, dog har det forekommet 
med høyt meriterte hanner innenfor gjeting, som ble brukt mye på 80-90tallet. De siste 10 årene har 
den mest brukte avlshannen en prosent på 3,6 % (Tweed, ISDS251556). Utregningen har da tatt for 
seg de årene hunden har vært mest aktiv, men regnet med alle registrerte valper hannhunden har 
avlet. Dette har da gitt oss en prosent som kan sammenlignes med 5 % grensa. Denne grensen vil 
være mest aktuelt for hannhunder, ettersom NKK har en begrensning på 5 kull per tispe, og om en 
tispe skulle fått 10 valper per kull er dette bare en fjerdedel av antallet. 


Tabell 5: Viser utviklingen i 5 % grensa gjennom de siste tiårene 


Beregningsgrunnlag 5% 
1986-1990 112,8 
1991- 1995 134 
1996-2000 262 


2001-2005 5065 253 
2006-2010 4486 224,5 
2008-2012 4650 232,5 


Mest brukte hannhunder gjennom tidene 


Tabell 6: Viser prosent påvirkning de mest brukte hannhundene i 5 av sine mest produktive år, med 
sammenligningsgrunnlag til tabell 5. 


omme [tm [rom 
Ted 16764/86 1086-1000 | 400 18,1% 
Corrie BC00017/82 315 42,0 % 
Sandy BC00135/84 312 41,5 % 


Bill 35564/91 1991-1995 260 9,7% 
Tweed ISDS251556 2001-2005 184 3,6% 
Eddie ISDS277760 2008-2012 171 3,8% 


Moel Nap 01229/97 2001-2005 301 

Det er en positiv utvikling innenfor matadoravlen, og vi har beveget oss vekk fra de store prosentene 
på 90-tallet, og vi ser nå at det er en god spredning i bruk av hannhunder. 


Den reelle populasjonen av Border Collie er mye større enn det vi har bare i Norge (ref. Populasjon 
størrelse). Det er stor bruk av avlsdyr både fra ISDS, import hunder fra ISDS og andre land. Dermed vil 
mye bruk av enkelte hannhunder i Norge være mindre i den store sammen-hengen. 


Innavl i en populasjon henger tett sammen med matador avl. Det er i Border Colliens tilfelle en lav 
innavl prosent hos populasjonen, og dette tilsier at matador avl i liten grad er en fare for rasen. Vi 
kan også se på tallene hos ISDS for en hannhund der. I ISDS har det i gjennomsnitt vært registrert 
mellom 6-7000 valper i året. Tar vi utgangspunkt i at det registreres 6500 valper, så vil en 5 % grense 
for en hund i ISDS være 1625 valper. Dette er meget høyt, og trenden hos ISDS er at en hannhund har 
mye færre valper enn dette. Den mest brukte hannhunden i ISDS siste 10 år, Roy ISDS266416 
(A.Owen) har registrert 563 valper i ISDS, med et lite hopp ned til nummer 2 på lista har 354 valper 
registrert i ISDS. Roy vant VM i gjeterhund, og har blitt brukt verden over etter dette. Roy har 27 
registrerte avkom i Norge. 


Innhenting av avlsmateriale fra andre land 

Helt siden starten av 1960-tallet har det blitt importert Border Collier i hovedsak fra Storbritannia. 
Rasens utvikling i Norge har i stor grad vært påvirket av import av gode avlsdyr til Norge. De fleste 
Border Collier i Norge i dag, stammer tilbake til hundene i International Sheepdog Society (ISDS)- 
registeret i Storbritannia. Det andre landet det importeres mye Border Collier fra er Sverige. Selv om 
antall registrerte importerte hunder er få i forhold til antall registrerte hunder per år, så brukes en 
stor prosentandel av disse hundene videre i avl i Norge. Det er også flere hunder som blir tatt inn til 
landet som ikke blir registrert i NKK. Disse hundene forblir i ISDS, men få av disse blir brukt videre i 
avl. Rasen er i stor grad sett som en rase over kontinentet, og populasjon har fri flyt av avlsmateriale 
over landegrenser. Først de siste årene har også genmateriale vært ettertraktet av andre land, og 
noen topp hannhunder i Norge blir benyttet av blant annet Sverige og Finnland. 


Importerte hunder registrert i NKK: 


Tabell 7: Viser antall importerte hunder registrert i NKK per år. 


dk sd rs re ae 


ar fa for fo fe fm fe Je fe 

Beskrivelse av kortsiktige og langsiktige mål 
Populasjonsstørrelse 
Populasjonsstørrelsen regnes ut og utviklingen overvåkes år for år. 


Kullstørrelse 
Kullstørrelsen regnes ut årlig og trender registreres. 


Effektiv populasjonsstørrelse 

Kortsiktig mål: Den effektive populasjonsstørrelsen bør regnes ut. 

Langsiktig mål: Den effektive populasjonsstørrelsen overvåkes, og stor variasjon i genmaterialet 
legges vekt på. 


Den effektive populasjonsstørrelsen regnes ut hvert år. God spredning i avlsmateriale er ønsket og 
dyr som tenderer opp mot matadoravl følges spesielt opp med tanke på arvbare egenskaper og 
helse. 


Innavlsgrad 

Langsiktig mål: For å få en bedre oversikt over innavlsgraden hos rasen bør det registreres 
fullstendige stamtavler bakover på enkeltindivider som importeres. Dette gjør innavlsgraden sikrere, 
og dataene som hentes ut er mer verdifulle. NSG skal verne om rasens mangfold, og ha en 
bærekraftig forvaltning av rasen over lengre tid, og dermed få en god genetisk bredde. 


Bruk av avlsdyr 
Kortsiktig mål: Det settes ingen grense for bruk av hannhunder. Utviklingen overvåkes hos de mest 
brukte hannhundene, og avlsrådet tar vurderinger i de enkelte tilfellene. 


Langsiktig mål: Importerte hannhunder brukt i avl må ha minst 4 ledd bakover, og helst 6 ledd for å 
brukes videre i avl for å kunne spore linjer og for videre bruk i utregninger for populasjonen. NSG 
ønsker å bruke de beste gjeterhundene i arbeidet for å få en bedre gjeterhund på langsikt. 


Innhenting av avlsmateriale fra andre land 

Importen blir overvåket, og markedet styrer om importen øker eller minker. Det er vanskelig å få 
oversikt over importerte hunder sin stamtavle, og et langsiktig mål vil være å få bedre oversikt over 
stamtavlen til importerte hunder. 


Det er ønskelig å sette mer fokus på hunder som blir importert også holder de standarder NSG 
forholder seg til, og at hundene som importeres har enten gjeterhundprøve selv, eller foreldredyrene 
har gjeterhundprøve. 


Prioritering og strategi for å nå målene 

Innavlsgrad 

For å nå målene må det registreres en mer fullstendig stamtavle på hunder som importeres. 
Innavlsgraden for populasjonen må regnes ut årlig, og følges opp tett opp mot matador avl. 

Innhenting av avlsmateriale fra andre land 

For å nå målene om bedre oversikt over stamtavlene til hundene bør NKK sin grense for 3 ledd 
bakover opprettholdes og kanskje økes til 4 ledd. Bedre bevisstgjøring og informasjon fra 
raseklubben til oppdrettere eller brukere som importerer hunder. 


Bruk av avlsdyr 

Årlig beregnes grensen på hvor mange valper en hannhunn kan ha, og avlsrådet vurderer årlig om 
det skal settes en grense for maks antall valper. Registrering av hannhunder og stamtavler bakover er 
også viktig for å få en god oversikt over både innavlsgrad i populasjonen med hensyn på de mest 
brukte hannhundene. 


Effektiv populasjonsstørrelse 

Innavlsgrad i sammenheng med populasjonsstørrelsen regnes ut og ses på årlig for å bestemme om 
utregning av den effektive populasjonsstørrelsen er nødvendig. For å regne ut den effektive 
populasjonsstørrelsen kan NSG benytte avlsavdelingen for geit og sau om nødvendig. 


Populasjonsstørrelse 

Populasjonsstørrelsen regnes ut årlig. Det ønskes også at informasjon om rasen går ut til oppdrettere 
og valpekjøpere for å få bedre forståelse av rasen, ikke for og nødvendigvis øke populariteten til 
rasen. 


Kullstørrelse 
Kullstørrelsen overvåkes. 

Helse 
Generell beskrivelse av helsesituasjonen i rasen 


Border Collie er sett på som en frisk rase. Dette antas å ha sammenheng med at avlen har vært rettet 
mot bruksegenskaper og på denne måten har ikke syke dyr blitt avlet videre på. Litt brutalt forklart: 
syke dyr fungerer ikke som arbeidsredskap og har i de fleste tilfeller blitt avlivet. I de senere år har 
det vært en stor tendens til at avlen dreies vekk fra det opprinnelige. Rasen har blitt særdeles 
populær i andre hundemiljøer som vektlegger andre egenskaper som agility, lydighet, farger, 
utstilling osv. 


Det er ikke gjort noen helhetlig helseundersøkelse av Border Collie i Norge. Det finnes heller ingen 
god norsk samlet helsestatistikk. Noen undersøkelser er gjort i Norge på bl.a. øyesykdommer og 
Trapped Neutrophile Syndrome (TNS)J. 


Totalinntrykket er at Border collien er en relativt frisk rase. Dette underbygges bl.a. ved Agrias 
forsikringsstatestikk fra Sverige. Der er BC den 10. største rasen hva gjelder veterinærforsikring, men 
først på 91. (av 101) plass hva gjelder veterinærbehandling. Risikoen for å dø tidlig er derimot noe 
større, men fortsatt er forskjellen mellom antall hunder med livsforsikring og antallet som dør stor. 


Border collien lever lengre enn gjennomsnitthunden. 


Blant dødsårsakene er risikoen for Border collie å dø større enn for gjennomsnitthunden for 
trafikkulykker, diabetes, epilepsi og artrose i skulder (OCD i skulderleddet). Vesentlig færre Border 
collier enn gjennomsnittet dør av hjerterelaterte lidelser. 


Det er utveksling av avlsmateriale mellom Storbritannia og Sverige og Norge og mellom Norge og 
Sverige. Det er derfor stor sannsynlighet for at trendene fra Sverige også er gjeldene i Norge. 


Forekomst av helseproblemer, sykdommer og/eller defekter 


PRA: Forekommer på rasen både i Norge og i land vi utvekseler avlsmaterial med. Flere andre land 
har avlsprogram for lidelsen. Sjeldent forekommende. PRA kan forveksles med Working dog PRA, da 
endestadiet i Working dog PRA vanskelig lar seg skille fra PRA. Hunder som rammes av PRA blir 
blinde. Sykdommen kan ramme hunder i alle aldere. 


Målsetting: Hindre at PRA får fotfeste i rasen. 


Strategi: Øke kunnskapen blant oppdrettere, og stimulere til øyelysing av avlshunder ved jevne 
mellomrom. Særlig hannhunder som brukes mye bør øyelyses årlig. Hunder som skal brukes i avl skal 
være friske. Derfor skal ikke affiserte hunder på noe som helst vis avles på. Det er også grunn til å 
vise varsomhet når det skal avles på søsken på grunn av arvegangen til PRA. 


Working dog PRA: Forekommer på rasen. I en undersøkelse fra Rogaland 2003-2009 påviste man 
forandringer på 28 % av undersøkte hunder. Av disse var 89 % hanner. X-kromosontilknyttet 
arvegang diskuteres. Men også miljø påvirkninger kan ha mye å si for sykdommen. Det har vært store 
geografiske forskjeller i utbredelse. Dette kan være en indikasjon på at miljøfaktoren har noe å si, 
men dette vites ikke pr dags dato. 

Målsetting: Øke kunnskapen om lidelsen. 


Strategi: Stimulere til øyelysning av avlshunder. Særlig hannhunder bør lyses årlig. Det bør ikke 
benyttes affiserte hunder i avl. 


CEA: Den øyesykdommen med størst utbredelse på rasen, men som har minst betydning for individet 
som blir rammet. Sykdommen lar seg imidlertid greit kontrollere med gentesting. 


Målsetting: Sikre at frekvensen av bærere fortsatt holder seg lav eller synker. Hindre at det fødes 
valper med CEA. 


Strategi: NSG ønsker å følge ISDS sine retningslinjer i forhold til CEA og avl. Alle hunder som skal avles 
på skal være gentestet. Affiserte hunder skal ikke i avl, og hunder som er bærere skal kun pares med 
DNA normale hunder. 


HD: Border collien i Norge hadde lenge et krav om kjent HD-status på foreldre for registering av 
valper. Dette kravet ble fjernet 1.1.2012 med bakgrunn i lav forekomst av invalidiserende HD og 
lav/ingen framgang for egenskapen sett i forhold til kostnaden med screeningen. 


Målsetting: Sikre at frekvensen av invalidiserende HD ikke øker i den norske populasjonen. 


Strategi: Hunder som viser halthet og som påvises forkalkninger i hofteledd skal ikke brukes i avl. 
Avlshunder skal tåle en dag med hardt arbeid. Hunder som skal brukes i avl bør undersøke 
hofteleddene, spesielt hannhunder. Det finnes helseundersøkelser som kan si noe om hundens 
sannsynlighet for å utvikle artroser ref. Pennhip. Dette kan være et godt verktøy da Pennhip kan 
foretas helt ned i 4 måneders alder. 


Avlsrådet skal evaluere resultatene av HD screening tester som blir gjort i løpet av et år. Det er viktig 
å følge med på utviklingen i rasen. Det er ønskelig å redusere antallet invalidiserende HD hunder selv 
om det ikke ansees som noe stort problem. En utvikling som går i retning av økt frekvens blir ikke 
akseptert. Hensiktsmessige avlsprogrammer for å oppnå dette vil bli vurdert fortløpende. 


TNS: Det ble gjort en undersøkelse med hensyn på TNS hos Border collie i Norge i 2010. (Lingaas et 
al). Frekvensen av genet var ca. 10 %, men antallet syke svært lavt. Det finnes kommersiell gentest. 


Målsetting: Hindre at frekvensen av genet øker i populasjonen. 
Strategi: Gjøre oppdrettere kjent med lidelsen og muligheten for gentest. 


Epilepsi: Mye tyder på at arvelig epilepsi forekommer i økt frekvens hos Border collie. Lidelsen 
opptrer normalt første gang fra 1-4 års alder. 


Målsetting: Minske mørketall, bevisstgjøre hundeeiere og redusere forekomsten i rasen. 


Strategi: Gi klare anbefalinger om at hunder med diagnostisert epilepsi ikke skal benyttes i avl. 
Søsken av slike bør brukes med stor forsiktighet, og avlsdebuten hos disse bør ikke være før ca 4 års 
alder. Det lages et innrapporteringssystem gjennom NSG sine websider. Innsamlet data diskuteres i 
avlsråd før det eventuelt publiseres data. 

OCD: OCD rammer Border collie i skulderleddet. OCD er multifaktorielt med en viss arvelig 
komponent. Lage et innrapporteringssystem gjennom våre websider. Innsamlet data diskuteres i 
avlsråd før det eventuelt publiseres. 


Målsetting: Minske forekomsten av OCD. 


Strategi: Prøve å få til et frivillig innrapporteringssystem, som hos Epilepsi. Hunder som er affisert bør 
ikke brukes i avl. 


Spondylose: Beskriver forekomsten av forkalkninger i ryggsøylen. Det er ikke gjort noen konkrete 
undersøkelser som sier noe om forekomsten på rasen. Men dette er uten tvil ganske hyppig 
forekommende. Spondylose vil medføre nedsatt smidighet og vil kunne medføre smerter i perioder 
for de som rammes. Symptomene vil være veldig avhengig av hvorfor forkalkningene oppstår og hvor 
de oppstår. 


Målsetting: Utrede problemet, finne årsaksfaktorer 


Strategi: Spondylose er avhengig av årsak, men det er grunn til å være forsiktig med hunder som får 
spondylose i ung alder. Prøve å få til et frivillig innrapporteringssystem gjennom NSG sine websider. 


Langsiktige mål 


Rasen skal bestå av hunder som er skikket til å utføre arbeidsoppgaver som forventes av en 
gjeterhund. Det er viktig å være utholdende, ha godt syn og god hørsel. Samt en smidig kropp som 
tåler å løpe i terrenget. 


Bedre kartlegging av sjukdomsforekomsten og alvorlighetsgraden for våre gjeterhunder, er viktige 
redskaper. Lage avlsprogrammer som er hensiktsmessige i forhold til å bevare rasen frisk uten at det 
får konsekvenser for avl på arbeidsegenskapene. Helseundersøkelser vil være en naturlig del av 
dette. Videre vil det være viktig å arbeide for utvikling av gentester for Border colliens PRA og 
working dog PRA. 


Mentalitet og bruksegenskaper 
Bruksegenskaper 


Det er viktig at en som skaffer seg en Border collie, får en hund som har de instinkter som han 
forventer. Med gjeterhundinstinkt mener vi at den som unghund søker rundt saueflokken, for så og 
styre den mot eieren/føreren. Dette må den gjøre uten å være utrygg på situasjonen, eller vise 
aggresjon mot dyrene. Disse egenskapene er svært viktig å ivareta gjennom avl, det gjør vi best ved 
at et så stort antall hunder som mulig blir kjørt på bruksprøve. 


Bruksprøver 
Med bruksprøver mener vi godkjente gjeterhundprøver innenfor raseklubben Norsk Sau og Geit. 


Gjeterhundprøvene vi har i dag er utviklet over tid, og er tilnærmet lik i de fleste land som avler 
Border collie. De gjør oss i stand til å bedømme hundens instinkter og evne til å ta i mot lærdom, og å 
kunne arbeide rolig og konsertert i til dels stressede situasjoner. De viser oss også at vi ivaretar de 
egenskaper vi er helt avhengige av i utviklingen av Border collie som gjeterhund. 

Gjeterhundprøvene er delt i tre klasser. Klasse 1 gir oss svar på om hunden har de egenskaper vi 
behøver. I klasse 2 og klasse 3 ser vi mer av hva som er i individene. Her er vanskelighetsgrad og 
stress på et mye høyere nivå, som gir oss mulighet til rangering av avlsdyr. Hvis vi her sammenligner 
avkoms grupper, har vi mulighet å velge avlsdyr etter behov. 


Mentalitet og bruksegenskaper i forhold til rasestandarden 

En god gjeterhund må være mentalt sterk og stabil, og det er grunnlaget for all avl av Border collie. 
Vår oppfølging av rasen på dette feltet er gjennom bruksprøver, et viktig redskap for å kunne følge 
rasen. Her ser vi om individene har tilegnet seg lærdom, og hvordan de lar seg håndtere i en 
brukssituasjon. Her ser vi også hvordan de oppfører seg i kontakt med mennesker og andre hunder. 
Gjeterhundprøvene er også det viktigeste redskapet til å sortere/rangere avlsdyr. 


Beskrivelse av kortsiktige og langsiktige mål 
Vi må på best mulig måte ivareta de egenskapene Border collien har. 


Prioritering og strategi for å nå målene 
Alle avlshunder skal ha godkjent bruksprøve før de blir brukt i avl. 


Atferd 


Atferdsproblemer 

Vi ønsker å avle på sterke gjeterinstinkter. Disse sterke instinktene vil i enkelte tilfeller arte seg som 
atferdsproblemer. Dette kan være gjeting av folk, andre dyr, biler og en hel del andre ting som 
beveger seg. Det er KUN nok riktig stimuli som kan motvirke denne atferden 


Beskrivelse av kortsiktige og langsiktige mål 
En hund som fungerer godt i de miljø de er avlet frem til å arbeide i. 


Prioritering og strategi for å nå målene 
Bevisstgjøring av rasens behov. 


Eksteriør 


En hund som kan jobbe intensivt over tid og har bevegelser som ikke skremmer sauen unødvendig 
regnes for å ha et funksjonelt eksteriør. Dette har bidratt til at ingen karaktertrekk er eller skal være 
overdrevne hos Border collie, og rasen er relativt homogen tross alt. 


Eksteriørbedømmelser 
Eksteriørbedømmelser må gjøres med fokus på det funksjonelle eksteriøret. Smidige og lett førte 
bevegelser er viktige. 

Overdrevne eksteriørtrekk 


Border Collie står ikke oppført på listen over raser med overdrevne ekstriørtrekk, og NSG anser ikke 
rasen for å være i risikosonen for å utvikle slike trekk. 


Beskrivelse av kortsiktige og langsiktige mål 
Bevare et eksteriør som gir holdbare hunder som tåler belastningen med langvarig arbeid 

Oppsummering 

Utviklingen av Border Collien og avl av Border Collien henger tett sammen med gjeterhund 
egenskapene. Så lenge det er et behov for fungerende gjeterhunder, vil bevaring av gjeterhund 
egenskapene og fokus på god helse for rasen ha høyeste prioritet hos NSG. 


NSG sine retningslinjer for avl innenfor raseklubben er følgende: 


e Begge foreldre skal ha godt lynne og være fri for eksteriørlyter 
e Begge foreldre skal være registrert i NKK 

e Begge foreldre skal ha godkjent gjeterhundprøve 

e Begge foreldre skal være friske 


Prioritering av viktige kortsiktige og langsiktige mål 

Gentesting av CEA 

Et kortsiktig mål for Norsk Sau og Geit er å få innført gentesting av CEA som er krav på avlsdyr i 
populasjonen. Sikre at frekvensen av bærere fortsatt holder seg lav eller synker. Hindre at det fødes 
valper med CEA. 


Gjeterhundprøve (GP) på alle avlsdyr 

Vi må på best mulig måte ivareta gjeterhundegenskapene Border Collien har, og disse blir best 
ivaretatt gjennom at avlsdyr har godkjent gjeterhundprøve. Det er mål for raseklubben at alle Border 
Collier som går i avl skal ha godkjent gjeterhundprøve. 


Stamtavle 
For en tettere oppfølging av populasjonen, og en mer nøyaktig og korrekt oppfølging ønskes det at 
flere generasjoner skal registreres på importerte avlsdyr. 


Registrering av helse lidelser 


Flere helse lidelser bør dokumenteres bedre, og raseklubben skal bestrebe en bedre kjennskap og 
mer informasjon om lidelsene. 


Plan for videre arbeid i klubben 

Gentesting av CEA 

NSG ønsker å følge ISDS sine retningslinjer i forhold til CEA og avl. Alle hunder som skal avles på skal 
være gentestet. Affiserte hunder skal ikke i avl, og hunder som er bærere skal kun pares med DNA 
normale hunder. 


Gjeterhundprøve (GP) på alle avlsdyr 
Arbeide aktivt for at alle avlsdyr skal ha godkjent bruksprøve. 


Stamtavle 
Informere om viktigheten av at minimum 3 generasjoner innrapporteres på importerte avlsdyr. Dette 
for å holde bedre kontroll med innavlsgraden. 


Registrering av helse lidelser 
Det lages et innrapporteringssystem gjennom NSG sine websider. Innsamlet data diskuteres i avlsråd 
før det eventuelt publiseres data.. 

Tabell liste 


Tabell 1: Antall registrerte Border Collier per år i Norge 

Tabell 2: Registrering av antall Border Collier i ISDS. 

Tabell 3: Tabellen viser gjennomsnittlig kullstørrelse regnet ut fra antall registrerte kull per år. 
Tabell 4: Tabellen viser oversikt over innavlsgraden hos alle registrerte Border Collie valper født fra 

